Kære læser, 

Du kender måske følelsen af at være fuldstændig grounded, nede i kroppen og afslappet efter en behandling. Sådan havde jeg det, efter jeg fik Japansk Lifting første gang.
Egentlig troede jeg ikke, at det var noget for mig, for ansigtsløft er ikke det, der ligger mig mest på sinde. Men jeg havde fået et gavekort til en behandling, fordi Susan, vores underviser, syntes, jeg skulle prøve det.
Jeg må bare sige, at jeg var helt solgt. Jeg var lige til at hælde på flaske bagefter – og har i øvrigt været det, hver gang jeg har fået Japansk Lifting siden. For mig er det nemlig blevet en fast rutine at få Japansk Lifting.
Det får mit nervesystem til at falde til ro på en helt særlig måde og har været en fantastisk støtte i en tid med meget travlhed og pres.

Hvad er Japansk Lifting?
Japansk Lifting er en holistisk og naturlig ansigtsbehandling, der stammer fra traditionelle japanske teknikker kombineret med moderne viden om ansigtszoneterapi og ansigtsmassage. Behandlingen er kendt for sine opstrammende og foryngende effekter uden brug af nåle, kirurgi eller kemiske produkter.
Under en Japansk Lifting-behandling anvendes blide, men præcise tryk og massagebevægelser, der stimulerer blodcirkulationen, lymfesystemet og kroppens egen evne til at regenerere hudceller. Ved at arbejde med ansigtets akupressurpunkter og reflekszoner kan behandlingen afhjælpe spændinger, forbedre hudens elasticitet og give et naturligt løft af ansigtets konturer.
Japansk Lifting er mere end blot en ansigtsbehandling – det er en helhedsorienteret metode, der arbejder med hele kroppen. Under behandlingen stimuleres 24 nøje udvalgte akupunkturpunkter, som har forbindelse til kroppens energisystem. Der arbejdes særligt med punkter, der relaterer sig til de indre organer, følelsesmæssig balance og vital energi.
Med blide, men effektive teknikker aktiveres kroppens naturlige kredsløb, energibaner og stressreducerende mekanismer. Resultatet er ikke kun et friskere udseende, men også en dyb indre ro og øget velvære.
Japansk Lifting By Koudal
Japansk Lifting på DDZ hedder Japansk Lifting By Koudal, fordi Susan Koudal har tilføjet sine egne twists til den klassiske behandling.
Vi afholder næste kursus i Japansk Lifting den 11. og 12. november fra kl. 15.00. Der er kun plads til 6 personer på kurset, så hvis du skal have en af de sidste pladser, skal du ikke vente for længe.
Underviser: Susan Koudal
Sted: DDZ, Marielundvej 45A, 2730 Herlev
RAB: Kurset giver 14 RAB-point.
Kærlig hilsen
Tina Lykke
Skoleleder 
Den Danske Zoneterapeutskole, DDZ

